
Projektas


LIETUVOS RESPUBLIKOS 
VIEŠŲJŲ PIRKIMŲ ĮSTATYMO NR. I-1491 7, 82, 10, 18 IR 56 STRAIPSNIŲ PAKEITIMO 
ĮSTATYMAS

2015 m.		d. Nr.
Vilnius

 straipsnis. 
Pakeisti 7 straipsnio 5 dalį ir ją išdėstyti taip:
„. Perkančioji organizacija bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti.“

 straipsnis. 
Pakeisti 82 straipsnio 2 dalies 7 punktą ir jį išdėstyti taip:
„) šiame įstatyme nustatytais atvejais duoti sutikimą perkančiajai organizacijai pakeisti pirkimo sutarties sąlygas, atlikti pirkimą neskelbiamų derybų būdu arba šio įstatymo 10 straipsnio 5 dalyje nustatytu būdu. Viešųjų pirkimų tarnyba sprendimą dėl šiame punkte nurodyto sutikimo priima ne vėliau kaip per 10 darbo dienų nuo perkančiosios organizacijos motyvuoto kreipimosi. Sprendimą dėl sutikimo atlikti pirkimą neskelbiamų derybų būdu Viešųjų pirkimų tarnyba paskelbia Centrinėje viešųjų pirkimų informacinėje sistemoje šio sprendimo priėmimo dieną. Jeigu perkančioji organizacija kartu su kreipimusi nepateikia visų būtinų dokumentų, Viešųjų pirkimų tarnyba ne vėliau kaip per 3 darbo dienas gali paprašyti papildomų dokumentų, reikalingų sprendimui priimti, kuriuos perkančioji organizacija turi pateikti ne vėliau kaip per 20 darbo dienų nuo Viešųjų pirkimų tarnybos prašymo gavimo dienos. Perkančiajai organizacijai pateikus motyvuotą prašymą, Viešųjų pirkimų tarnyba šį terminą pratęsia perkančiosios organizacijos nurodytam laikotarpiui. Papildomų dokumentų pateikimo termino pratęsimo atvejų skaičius neribojamas. Viešųjų pirkimų tarnyba sprendimą dėl sutikimo priima ne vėliau kaip per 10 darbo dienų nuo papildomų dokumentų gavimo dienos. Jeigu perkančioji organizacija per nustatytą terminą nepateikia prašomų papildomų dokumentų, Viešųjų pirkimų tarnyba prašymo nenagrinėja, tačiau tai nekliudo perkančiajai organizacijai vėl kreiptis į Viešųjų pirkimų tarnybą su tuo pačiu prašymu dėl šiame punkte nurodyto sutikimo. Jeigu per šioje dalyje nustatytą terminą Viešųjų pirkimų tarnyba nepateikia jokio atsakymo, laikoma, kad sutikimas gautas. Kreipimosi dėl šiame punkte nurodytų sutikimų tvarką nustato Viešųjų pirkimų tarnyba;“.

 straipsnis. 
Pakeisti 82 straipsnio 2 dalies 7 punktą ir jį išdėstyti taip:
„) šiame įstatyme nustatytais atvejais duoti sutikimą perkančiajai organizacijai pakeisti pirkimo sutarties sąlygas, atlikti pirkimą neskelbiamų derybų būdu arba šio įstatymo 10 straipsnio 5 dalyje nustatytu būdu. Viešųjų pirkimų tarnyba sprendimą dėl šiame punkte nurodyto sutikimo priima ir jį paskelbia Centrinėje viešųjų pirkimų informacinėje sistemoje ne vėliau kaip per 10 darbo dienų nuo motyvuoto perkančiosios organizacijos kreipimosi. Jeigu perkančioji organizacija kartu su kreipimusi nepateikia visų būtinų dokumentų, Viešųjų pirkimų tarnyba ne vėliau kaip per 3 darbo dienas gali paprašyti papildomų dokumentų, reikalingų sprendimui priimti, kuriuos perkančioji organizacija turi pateikti ne vėliau kaip per 20 darbo dienų nuo Viešųjų pirkimų tarnybos prašymo gavimo dienos. Perkančiajai organizacijai pateikus motyvuotą prašymą, Viešųjų pirkimų tarnyba šį terminą pratęsia perkančiosios organizacijos nurodytam laikotarpiui. Papildomų dokumentų pateikimo termino pratęsimo atvejų skaičius neribojamas. Viešųjų pirkimų tarnyba sprendimą dėl sutikimo priima ne vėliau kaip per 10 darbo dienų nuo papildomų dokumentų gavimo dienos. Jeigu perkančioji organizacija per nustatytą terminą nepateikia prašomų papildomų dokumentų, Viešųjų pirkimų tarnyba prašymo nenagrinėja, tačiau tai nekliudo perkančiajai organizacijai vėl kreiptis į Viešųjų pirkimų tarnybą su tuo pačiu prašymu dėl šiame punkte nurodyto sutikimo. Jeigu per šioje dalyje nustatytą terminą Viešųjų pirkimų tarnyba nepateikia jokio atsakymo, laikoma, kad sutikimas gautas. Kreipimosi dėl šiame punkte nurodytų sutikimų tvarką nustato Viešųjų pirkimų tarnyba;“.

 straipsnis. 
Pakeisti 10 straipsnio 5 dalį ir ją išdėstyti taip: 
„. Šio įstatymo reikalavimai netaikomi pirkimams, jeigu perkančioji organizacija sudaro sutartį su atskirą juridinio asmens statusą turinčiu subjektu, kurį ji kontroliuoja kaip savo pačios tarnybą ar struktūrinį padalinį ir kuriame ji yra vienintelė dalyvė (arba įgyvendina valstybės ar savivaldybės, kaip vienintelės dalyvės, teises ir pareigas), ir jeigu kontroliuojamas subjektas ne mažiau kaip 80 procentų pardavimo pajamų per paskutinius finansinius metus (arba per laiką nuo subjekto įsteigimo dienos, jeigu subjektas vykdė veiklą mažiau kaip vienus finansinius metus) gauna iš veiklos, skirtos perkančiosios organizacijos poreikiams tenkinti ar perkančiosios organizacijos funkcijoms atlikti. Pirkimas šioje dalyje nurodytu būdu gali būti pradedamas tik gavus Viešųjų pirkimų tarnybos sutikimą. Siekiant užtikrinti tokių pirkimų kontrolę, perkančioji organizacija, tvirtindama šio įstatymo 7 straipsnio 1 dalyje nurodytus einamaisiais biudžetiniais metais planuojamų atlikti viešųjų pirkimų planus, juose pateikia informaciją apie planuojamus atlikti šioje dalyje nurodytus pirkimus, o per 30 dienų nuo ataskaitinių kalendorinių metų pabaigos Viešųjų pirkimų tarnybai jos nustatyta tvarka pateikia visų per kalendorinius metus atliktų šioje dalyje nurodytų pirkimų ataskaitas.“

 straipsnis. 
Pakeisti 18 straipsnio 8 dalį ir ją išdėstyti taip:
„. Pirkimo sutarties sąlygos sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti šio įstatymo 3 straipsnyje nustatyti principai bei tikslai ir kai tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Viešųjų pirkimų tarnybos sutikimo nereikalaujama, kai atlikus supaprastintą pirkimą sudarytos sutarties vertė yra mažesnė kaip 3 000 eurų (be pridėtinės vertės mokesčio) arba kai pirkimo sutartis sudaryta atlikus mažos vertės pirkimą. Viešųjų pirkimų tarnybos sutikimas taip pat nereikalingas, jeigu perkančioji organizacija prieš atlikdama sutarties pakeitimus Viešųjų pirkimų tarnybai pateikia informaciją apie pakeitimus bei išsamius paaiškinimus, pagrindžiančius, kad sutarties pakeitimu nebus pažeisti šio įstatymo 3 straipsnyje nustatyti principai bei tikslai.“

 straipsnis. 
Pakeisti 56 straipsnio 5 dalį ir ją išdėstyti taip:
„. Pirkimas neskelbiamų derybų būdu gali būti pradedamas tik gavus Viešųjų pirkimų tarnybos sutikimą dėl tokio pirkimo būdo pasirinkimo. Viešųjų pirkimų tarnybos sutikimas nereikalingas, jeigu perkančioji organizacija numato paskelbti pranešimą dėl savanoriško ex ante skaidrumo ir informaciją apie tai nurodo pirkimo dokumentuose arba jeigu pirkimas atliekamas pagal šio straipsnio 1 dalies 1, 2 ir 4 punktą. Šiuo atveju perkančioji organizacija, priėmusi sprendimą dėl pirkimo būdo pasirinkimo, nedelsdama turi raštu Viešųjų pirkimų tarnybai pateikti motyvus, pagrindžiančius šios išimties taikymą.“

 straipsnis. 
. Šis įstatymas, išskyrus 3 straipsnį, įsigalioja 2015 m. lapkričio 1 d.
. Šio įstatymo 3 straipsnis įsigalioja 2016 m. sausio 1 d.
. Viešųjų pirkimų tarnybos direktorius iki šio įstatymo įsigaliojimo priima šio įstatymo įgyvendinamąjį teisės aktą. 
. Iki šio įstatymo įsigaliojimo pateikti prašymai perkančiajai organizacijai nutraukti pirkimo procedūras, pakeisti pirkimo sutarties sąlygas, atlikti pirkimą neskelbiamų derybų būdu arba Lietuvos Respublikos viešųjų pirkimų įstatymo 10 straipsnio 5 dalyje nustatytu būdu nagrinėjami iki šio įstatymo įsigaliojimo galiojusių teisės aktų nustatyta tvarka ir terminais. 

Skelbiu šį Lietuvos Respublikos Seimo priimtą įstatymą.

Respublikos Prezidentas




